Publication: Magyar Közlöny
Issue: MK-2010-196 (Year: 2010, Number: 196)
Era: contemporary
Section: A közúti jármûvek mûszaki megvizsgálásáról szóló 5/1990. (IV. 12.) KöHÉM rendelet
Paragraph Index: 3355

11. Újraértékelés és ellenõrzés 11.1. Az újraértékelés olyan, mint az elsõ értékelés, azonban ekkor a korábban végzett értékelések során szerzett tapasztalatokat is figyelembe kell venni. A helyszíni felügyeleti ellenõrzések kevésbé átfogóak, mint az újraértékelés. 11.2. Az illetékes hatóság valamennyi kijelölt mûszaki szolgálat tekintetében elkészíti az újraértékelési és felügyeleti ellenõrzési tervét oly módon, hogy a kijelölés hatályának reprezentatív mintái rendszeres ellenõrzés alá vonhatók legyenek. A helyszíni értékelések közötti idõ – akár újraértékelés, akár felügyeleti ellenõrzés esetében – a mûszaki szolgálat által elért bizonyított stabilitástól függ. 11.3. Amennyiben megfelelõség hiányára derül fény felügyeleti ellenõrzés vagy újraértékelés során, úgy az illetékes hatóság szigorú határidõt szab a végrehajtandó korrekciós intézkedésekre vonatkozóan. 11.4. Amennyiben a megállapított határidõn belül a korrekciós vagy javító intézkedésekre nem került sor vagy azok nem elégségesek, úgy az illetékes hatóság megteszi a megfelelõ lépéseket, úgymint újabb értékelés végzése, a kijelölés felfüggesztése/visszavonása egy vagy több olyan tevékenységre vonatkozóan, amelyekre a mûszaki szolgálat a kijelölést megkapta. 11.5. Amennyiben az illetékes hatóság úgy határoz, hogy a mûszaki szolgálat kijelölésétfelfüggeszti vagy visszavonja, úgy errõl a mûszaki szolgálatot ajánlott levélben kell értesíteni. Minden esetben azonban az illetékes hatóság részérõl minden szükséges intézkedést meg kell tenni annak érdekében, hogy a mûszaki szolgálat által már megkezdett tevékenységek folyamatossága biztosítható legyen.

Source: https://magyarkozlony.hu/hivatalos-lapok/9c8f51fe7a92b4c9b37695709058d096ec9bb81e/dokumentumok/572772164f08768f386ca8b8bbf1c216427faaf7/letoltes